open-index/open-wikipedia-markdown huggingface dataset:
Radnica (Kežmarok)

**Radnica** v Kežmarku je pôvodne gotická historická budova radnice z polovice 16. storočia nachádzajúca sa v strede Hlavného námestia v mestskej pamiatkovej rezervácii v historickom centre mesta Kežmarok. Má priznaný štatút národnej kultúrnej pamiatky.

## Dejiny a charakteristika
Dnešná budova radnice nie je prvou na území Kežmarku. Prvá budova radnice v meste stála na jednej z najstarších kežmarských ulíc - na Starom trhu, bola však poškodená pri požiari, ktorý vznikol v dôsledku vpádu Husitov v roku 1433. Vtedy vyhorelo čiastočne aj mesto a centrum sa presunulo do jeho inej časti, kde sa vytvorilo nové námestie. Súčasnú budovu postavil Juraj zo Spišskej Soboty v strede novovzniknutého námestia v roku 1461. Budova je obdĺžnikového pôdorysu a pôvodne bola postavená v gotickom slohu. Budova bola v prvej polovici 16. storočia poškodená v dôsledku požiaru a bola tak v rokoch 1541 - 1555 renesančne prestavaná majstrom Kuntzom z Kežmarku. R. 1641 za richtára Žigmunda Moesa sa k radnici pristavila veža. Podľa dobového opisu Juraja Bohuša z r. 1720: „radnica je ukončená cimburím, na južnej strane je namaľovaný erb mesta a obraz spravodlivosti. Aj vežu zdobia mravoučné nápisy. Na veži sa počas trhov bije na olovené bubny a vyhráva tu aj mestský trubač…“. Ďalšia rekonštrukcia prebehla v roku 1799 v klasicistickom slohu taktiež po požiari, ktorý radnicu poškodil v roku 1779. Posledný požiar radnicu poškodil 24. mája 1922  a aj po tomto požiari nasledovala v roku 1923 oprava budovy. V roku 2019 bola pred radnicou vytvorená fontána.

V dnešnej dobe v budove sídli kežmarský mestský úrad.

Je súčasťou mestskej pamiatkovej rezervácie v Kežmarku. Na zoznam kultúrnych pamiatok bola budova zapísaná 4. decembra 1981.

## Zaujímavosť
Pod budovou sa nachádza stará pivnica z ktorej údajne vedie úniková chodba z radnice.

## Významné roky

*  1433 - Vpád Husitov a následný požiar pôvodnej radnice

* 1461 - Vybudovanie novej radnice Jurajom zo Spišskej Soboty na novovzniknutom námestí

* 1555 - Dokončenie rekonštrukcie radnice v dôsledku požiaru do renesančného slohu

* 1641 - Prístavba barokovej veže

* 1779 - Požiar radnice

* 1799 - Prestavba radnice do klasicistického slohu

* 24. mája 1922 - Posledný požiar radnice

* 4 december 1981 - Zapísanie budovy na zoznam kultúrnych pamiatok

* 2019 - Vytvorenie fontány
## Galéria

COA Kezmarok1.jpg|Detail erbu na fasáde budovy nad vchodom
Kezmarok Townhall1.JPG|Južná fasáda budovy
Kezmarok3.JPG|Pohľad na budovu radnice z juhovýchodu
Kežmarok Town hall 2015 1.jpg|Východná fasáda budovy
Kežmarok, town hall window, Slovakia 04.jpg|Detail okna
Radnica Kežmarok veža.JPG|Detailný pohľad na vrchnú časť radničnej veže
Starý Kežmarok - Radnica a námestie.jpeg|Radnica vyobrazená na dobovej kresbe
Starý Kežmarok - Radnica.jpeg|Radnica vyobrazená na dobovej kresbe


## Referencie

Kategória:Národné kultúrne pamiatky na Slovensku pred rokom 2002
Kategória:Stavby v Kežmarku
Kategória:Kultúrne pamiatky v okrese Kežmarok
Kategória:Gotické stavby na Slovensku
Kategória:Architektúra z 1461
Kežmarok
Prietoková cytometria

**Prietoková cytometria** je vedecká metóda používaná k detekcii a meraniu fyzikálnych a chemických vlastností populácie buniek alebo iných častíc. 

Tento proces spočíva vo vložení vzorky – suspenzie buniek alebo častíc do cytometra, kde vzorka veľmi úzkym a rýchlym prietokom preteká cez laserový lúč (bunky alebo častice prechádzajú laserom jedna po druhej). Rozptýlené svetlo určuje charakteristiky buniek a ich komponentov. Bunky bývajú často označené fluorescenčnými značkami, čo spôsobí, že svetlo je absorbované a emitované v rozličných vlnových dĺžkach. Vďaka prietokovej cytometrii môžu byť v krátkom čase zmerané tisíce buniek a zozbierané dáta sú následne analyzované v počítači pomocou rôznych softvérov.

Prietoková cytometria je často využívaná vo výskume, klinických štúdiách a v klinickej praxi. Možné využitia prietokovej cytometrie zahŕňajú:

* počítanie buniek
* triedenie buniek
* stanovovanie vlastností a funkcie buniek
* detekcia mikroorganizmov
* detekcia povrchových znakov buniek
* diagnóza chorôb, napr. leukémií
Prietokový cytometer je prístroj poskytujúci kvantifikovateľné dáta zo vzorky. Existujú však aj iné prístroje využívajúce prietokovú cytometriu ako napríklad prietokové triediče („cell sorters“).

## Využitie
Prietoková cytometria umožňuje simultánnu analýzu viacerých parametrov buniek pomocou zdrojov svetla s rôznymi vlnovými dĺžkami a filtrov pre detekciu fluorescencie. Elektronická selekcia subpopulácií pri analýze získaných dát („gating“) tieto parametre integruje. Zvolené bunky sa vyberú označením zóny grafu (dot plotu), v ktorej sa daná populácia nachádza – populácia sa vyberie na základe prítomnosti alebo neprítomnosti pozorovaných parametrov. Následne môže byť populácia hodnotená a rozdelená v ďalšom dot plote pomocou iných fluorescenčných parametrov. 

Metóda je využívaná vo veľa oblastiach, nielen vedeckých, ale aj klinických. Vo vede sa prietoková cytometria aplikuje napr. v imunológii, molekulárnej biológii, virológii, rastlinnej biológii. V medicíne zas v diagnostike nádorov, pri prenatálnej diagnostike, pri transplantáciách alebo v hematológii. 

### Fenotypizácia bunkových populácií
V klinických laboratóriách je cytometria používaná k stanoveniu profilu leukocytov v krvi pacienta. 

## Referencie


## Iné projekty

## Externé odkazy
* Fluorophores.org – Datenbank für Fluoreszenzfarbstoffe 

Kategória:Cytológia
Synagóga v Malackách

**Synagóga v Malackách** je budova synagógy postavená v historizujúcom maurskom slohu ku koncu 19. storočia nachádzajúca sa na ulici Na brehu v centre mesta Malacky v tradičnom regióne Záhorie v Bratislavskom kraji na Slovensku. Má priznaný štatút národnej kultúrnej pamiatky.

## Dejiny a charakteristika
Budova stojí v centrálnej časti Malaciek a je jednou z najvýznamnejších pamiatok mesta. Bola postavená v maurskom slohu ku koncu 19. storočia v roku 1887 podľa projektu Wilhelma Stiassneho pod vedením Jána Terebessyho. Jedná sa o jednoloďovú, dvojposchodovú budovu obdĺžnikového pôdorysu s dvoma vežami. V budove sa zachovala predsieň, mužská modlitebňa a ženská galéria. Dochovala sa aj ornamentálna štuková výzdoba budovy. V priestore pred synagógou sa v minulosti nachádzal aj malý oplotený dvor, ktorý sa však nezachoval.

Budova bola poškodená v dôsledku požiaru (podľa dobovej tlače po priamom zásahu bleskom) z noci z 18. na 19. júla 1889 a následne bola rekonštruovaná do dnešnej podoby a to opäť pod vedením Jána Terebessyho v roku 1900.

Je súčasťou mestskej pamiatkovej zóny. Na zoznam kultúrnych pamiatok bola budova zapísaná 22. júla 1993.

Židovskej náboženskej obci synagóga slúžila do 50. rokov 20. storočia, kedy bola daná do správy štatu, pričom od 80. rokov 20. storočia bola využívaná na kultúrno-spoločenské podujatia. V súčasnosti budova slúži ako ateliér a koncertná sieň Základnej umeleckej školy v Malackách. Je prístupná na prehliadku so sprevodcom, je však nutné objednanie sa vopred.

## Galéria

Malacky-synagoga04.jpg|Pohľad na časť južnej fasády budovy
Malacky-synagoga01.jpg|Detailný pohľad na jednu z vežičiek
Malacky synagogue.jpg|Pohľad na synagógu zo severozápadu


## Referencie

## Iné projekty

Kategória:Národné kultúrne pamiatky na Slovensku pred rokom 2002
Kategória:Stavby v Malackách
Kategória:Kultúrne pamiatky v okrese Malacky
Kategória:Synagógy na Slovensku
Kategória:Architektúra z 1887
Emmy von Egidy

**Emmy von Egidy**, celým menom *Luise Charlotte Alexandrine Emma von Egidy*, (* 5. apríl 1872, Pirna, Nemecko† 1. december 1946, Weimar, Nemecko) bola nemecká spisovateľka a sochárka.

Bola dcérou Moritza von Egidy. Presťahovala sa do Mníchova a bola zamestnaná v Vereinigten Werkstätten für Kunst im Handwerk. Svoje práce vystavovala v rámci Veľkej výstavy umenia v roku 1904. Predmetom jej literárneho záujmu bola ženská otázka a manželstvo.

## Dielo
;próza
* *Marie-Elisa. Roman*, 1898 
* *Mensch unter Menschen. Roman*, 1900
* *Ilse Bleiders. Roman*, 1902 
* *Erschwiegen. Roman*, 1903
* *Liebe, die enden konnte. Roman*, 1907 
* *Im Moderschlößchen. Roman*, 1909 
* *Die Prinzessin vom Monde. Zwei Novellen*, 1911 
* *Mathias Werner. Roman*, 1913 

;literatúra faktu
* *Christoph Moritz von Egidy. Werden, Sein und Wirken. Den Enkeln zugeeignet zum 90. Geburtstag ihres Großvaters*, 1935–36.

## Referencie

*

Kategória:Nemeckí spisovatelia
Štátny znak Ukrajiny

[náhľad|251x251bod|Erb [Ukrajina|Ukrajiny]]
**Erb [[Ukrajina|Ukrajiny]]**, taktiež zvaný ako ***Tryzub*** (ukr. *Тризуб*, teda slovensky *Trojzubec*) bol prijatý za štátny znak 19. februára 1992. 

## Opis štátneho znaku
Štátny znak Ukrajiny tvorí žltý trojzubec (tryzub), ktorý obklopuje modré pozadie. Modrá a žltá farba sú špecifickými ukrajinskými farbami, ktoré zároveň tvoria aj ukrajinskú vlajku. 

## Dejiny Trojzubca
Trojzubec (*Tryzub*) je jeden z najstarších (štátnych) symbolov na svete.

Jeho pôvod dodnes nie je celkom jasný, no podľa historikov má normanský, teda vikingský pôvod. Trojzubec sa spája najmä s oblasťami obklopené morom od Francúzska až po Nórsko. 
[náhľad|Erb [Haličsko-volynské kniežatstvo|Haličsko-volynského kniežanstva v 13. storočí]]
Trojzubec sa taktiež objavil vo viacerých mytológiách. *Tryzubec* je známy najmä vďaka 

* Poseidónovi (grécky boh vodstva),
* bohyni Inanny (sumerská bohyňa plodnosti, lásky a vojny)
* Iškurovi (akkadiansko-sumerský boh hromov, búrok a bleskov)
* Varuny (hinduistický, budhistický a džinizmustický boh vodstva)
* Šiva (najvyšší boh hinduizmu)
* Durga (hinduistická bohyňa, manželka Šivu)
* Agni (indický boh ohňa)  

Trojzubec je jedným z hlavných symbolov budhizmu, zobrazuje totižto tri šperky Budhu.  Trojzubec bol vraj aj znakom Rurikovcov. 

Trojzubec je ukrajinským symbolom, ktorý bol používaný už aj za Vladimíra I. v rokoch 980 až 1015. 

V roku 1992, keď sa v parlamente hlasovalo o schválení znaku, viacerí poslanci boli proti. Dôvodom bolo používanie znaku za druhej svetovej vojny v Ukrajinskej povstaleckej armáde. 

## Veľký štátny znak

### Opis Veľkého štátneho znaku
náhľad|Veľký štátny znak (prvý návrh)
Uprostred *Veľkého štátneho znaku* sa nachádza znak Ukrajiny s trojzubcom. Erb obklopujú zeleň, pšeničné uši a kalina, nad ktorými sa nachádza korunka. Vedľa (naľavo) sa nachádza zlatý lev, napravo zas kozák. 

* Zlatý lev je symbolom galícijsko-volynského kniežaťa *Daniela z Galície* - jediného kráľa v starovekých ruských dejinách,
* kozák s mušketou na pleci je znakom Záporožskej armády, ktorá existovala od 16. do 18. storočia,
* koruna nad štítom s tridentom symbolizuje silu Kyjevskej Rusi,
* kalina a pšeničné uši v dolnej časti erbu sú tradičnými symbolmi Ukrajiny, znamenajú bohatstvo a veľkorysosť ukrajinskej krajiny 

náhľad|Veľký štátny znak (druhý návrh)
*Veľký štátny znak* však vo všeobecnosti znázorňuje moc a jednotu Ukrajiny.  

### Dejiny Veľkého štátneho znaku
*Veľký štátny znak* nie je úradne uznaným štátnym symbolom Ukrajiny. Jestvuje aj viac verzií, ani jeden však od roku 1996 nebol parlamentom uznaný. 

## Referencie

## Zdroj
* Štátne znaky Ukrajiny (ukrajinsky)

## Pozri aj
* Dejiny Ukrajiny
* Vlajka Ukrajiny
* Trojzubec

Ukrajina
Kategória:Ukrajina
Irina Konstantinovna Archipovová

**Irina Konstantinovna Archipovová** (; * 2. január 1925, Moskva† 11. február 2010, Moskva) bola ruská mezzosopranistka.

Absolvovala Moskovské štátne konzervatórium v roku 1953. V roku 1954 začala spievať v Divadle opery a baletu v Sverdlovsku, neskôr spievala v opere Veľkého divadla. V 60. a 70. rokoch dosiahla vrchol svojej kariéry a stala sa medzinárodnou hviezdou v ruskom aj talianskom repertoári. Neskôr sa venovala pedagogickej práci.

Zomrela na zástavu srdca a je pochovaná na Novodevičiom cintoríne v Moskve.

## Repertoár (výber)
* *Carmen*, Carmen
* *Amneris*, Aida
* *Marina Mniszek*, Boris Godunov
* *Marfa*, Chovanština

## Referencie


## Iné projekty

Kategória:Ruské operné speváčky
Kategória:Mezzosopranisti
Kategória:Osobnosti z Moskvy
Kategória:Rytieri Radu svätého Andreja
Kategória:Pochovaní na Novodievčom cintoríne
Kategória:Osobnosti na ruských poštových známkach
EM Strasbourg Business School

náhľad|Logo školy
**EM Strasbourg Business School** je európska biznis škola nachádzajúca sa v Štrasburgu. Bola založená v roku 1919.

## Charakteristika
EM Strasbourg je trojnásobne akreditovaná medzinárodnými AMBA, EPAS a AACSB. Škola má cca 22 000 absolventov. Významnými absolventmi sú Jean-Marc Zulesi (francúzsky politik).

## Študijné programy
EM Strasbourg má svoj Master in Management program, niekoľko Masters programov v rôznych oblastiach ako napríklad marketing, financie, médiá, ľudské zdroje. EM Strasbourg udeľuje aj PhD titul.

## Umiestnenia v rebríčkoch
V roku 2019 sa program Master in Management umiestnil na 79. mieste v globálnom rebríčku Financial Times.

## Referencie


## Externé odkazy
* Oficiálna stránka 
* Stránka absolventov

Kategória:Súkromné vysoké školy vo Francúzsku
Kategória:Štrasburg
Kategória:Štrasburská univerzita
Šimon Šafránek

**Šimon Šafránek** (* 20. september 1977, Praha)  je český režisér, spisovateľ a publicista. V roku 2018 získal ocenenie Český lev za Najlepší dokumentárny film *King Skate*. 

## Životopis a kariéra
Venuje sa predovšetkým hudobným dokumentom. V roku 2004 dokončil snímok *The Mytch* o fanúšikoch Nicka Cavea. 

V roku 2015 pripravil pre Českú televíziu reláciu *Kombo*. V roku 2018 vyšiel jeho celovečerný dokument *King Skate*, ktorý približoval život skejtbordistov v Československu v 70. a 80. rokoch minulého storočia. Za tento dokument tiež získa Českého leva v kategórii Najlepší dokumentárny film. V roku 2020 dokončil hudobný dokumentárny film o Miroslavovi Žbirkovi s názvom *Meky*. 

Napísal tiež novelu *23* či román *Fleichrei 36* (2008). Spolupracuje s *Denníkom N*, kde prispieva článkami o filmoch a seriáloch.

## Referencie


## Externé odkazy
* 
* 

## Zdroj

Kategória:Českí filmoví režiséri
Kategória:Českí režiséri hudobných videí
Kategória:Českí publicisti
Kategória:Držitelia Českého leva
Kategória:Osobnosti z Prahy
Philipp Kukura

**Philipp Kukura** (* 26. marec 1978, Bratislava) je slovenský fyzikálny chemik pôsobiaci ako profesor chémie na University of Oxford, je členom Exeter College. 

## Životopis
Narodil sa v Bratislave v roku 1978 v rodine herca Juraja Kukuru. V roku 1984 sa ocitol s rodičmi v emigrácii v nemeckom Hamburgu, kde v roku 1998 ukončil Gymnázium Viliama I. V roku 2002 získal na oddelení chémie Oxfordskej univerzity Master of Chemistry. V roku 2006 získal PhD na oddelení chémie Kalifornskej univerzity v Berkeley. Do roku 2010 pôsobil ako postdoktorandský výskumný asistent pod vedením profesora Vahida Sandoghdara na Spolkovej vysokej technickej škole v Zürichu. Na Oxfordskej univerzite pôsobil v laboratóriu fyzikálnej a teoretickej chémie od roku 2011 ako univerzitný lektor, od  roku 2014 ako mimoriadny profesor (Associate professor) a od roku 2016 ako profesor. V roku 2018 založil spoločnosť Refeyn Ltd. v ktorej je výkonným riaditeľom. Je ženatý, má jednu dcéru.

## Vzdelanie
* 1998 – maturita (*Abitur*) – Gymnázium Viliama I. (Wilhelm-Gymnasium), Hamburg, Nemecko
* 2002 – Master of Chemistry – Department of Chemistry, University of Oxford
* 2006 – PhD. – Department of Chemistry, University of California, Berkeley

## Ocenenia
* 2011 – Harrison-Meldola Memorial Prize, Royal Society of Chemistry (Kráľovská chemická spoločnosť)
* 2014 – zisk grantu Európskej rady pre výskum (ERC) pre mladých výskumníkov
* 2015 – Marlow Award, Royal Society of Chemistry
* 2016 – Malá medaila sv. Gorazda Ministerstva školstva, vedy, výskumu a športu Slovenskej republiky
* 2017 – Cena Asociácie európskych biofyzikálnych spoločností (EBSA) pre mladých výskumníkov
* 2018 – Klungova-Wilhelmyho vedecká cena za chémiu
* 2019 – Blavatnikova cena pre mladých vedcov v Spojenom kráľovstve v oblasti chémie

## Referencie

## Externé odkazy
*Osobná stránka na Exeter College (po anglicky)
*Stránka projektu na University of Oxford  (po anglicky)
*Stránka Refeyn Ltd. (po anglicky)

Kategória:Slovenskí chemici
Kategória:Osobnosti z Bratislavy
Kategória:Vyučujúci na University of Oxford
Kategória:Riadni členovia Učenej spoločnosti Slovenska‎
Go (programovací jazyk)

**Go** je kompilovaný multiparadigmatický programovací jazyk vytvorený v Google Inc. v roku 2007. Jeho pôvodný autori sú Robert Griesemer, Rob Pike a Ken Thompson. Jedná sa o staticky typovaný jazyk so syntaxou odvodenou z jazyka C. Jazyk zaručuje typovú bezpečnosť, ale obsahuje určité vlastnosti typické pre dynamicky typované jazyky. Jazyk bol predstavený v novembri roku 2009.

## Design jazyka
Go nepochybne patrí do rodiny jazykov odvodených od C, ale prináša mnoho zmien za účelom konzistencie, jednoduchosti a bezpečnosti.

* Vlastnosti typické skôr pre dynamicky typované jazyky:
** Stručná deklarácia a inicializácia premenných pomocou odvodenia typu (`x := 0` namiesto`int x = 0;`).
** Rýchla kompilácia.
** Balíčkovací manažer a online dokumentácia.
* Odlišné prístupy k rôznym problémom:
** Súbežnosť procesov priamo na úrovni jazyka.
** Rozhrania sú implementované implicitne.
** Použitie tzv. *embedding* namiesto dedičnosti.
** Produkcia staticky linkovaných programov bez ďalších závislostí.
* Snaha udržať špecifikáciu jazyka jednoduchou aj za cenu vynechania vlastností bežných pri iných jazykoch:
** žiadna dedičnosť
** žiadne preťažovanie metód alebo operátorov
** žiadne kruhové závislosti medzi balíčkami
** žiadna aritmetika ukazovateľov
** absencia generického programovania
** bez implicitného pretypovania

## Ukážka kódu

```go
package main

import "fmt"

func main() {
    fmt.Println("Hello, world!")
}
```


## Referencie


## Iné projekty

## Externé odkazy
* Oficiálna stránka jazyka
* Go programovanie a komunita na Slovensku
* Seriál o programovacom jazyku Go v čestine
* Článok o Go v čestine
* Blog o Go

Kategória:Programovacie jazyky
Kategória:Systémové programovacie jazyky
Kategória:Softvér firmy Google
Halloween Kills

**Halloween zabíja** (*Halloween Kills*) je americký slasher film, ktorý režíroval David Gordon Green. Je to pokračovanie Halloweenu 2018. Vo filme si zopakujú svoje úlohy Jamie Lee Curtis ako Laurie Strode a Nick Castle ako Michael Myers. Vo filme sa objavia aj postavy z pôvodného Halloweenu, z roku 1978. 

Halloween Kills bude mať premiéru v Spojených štátoch 15. októbra 2021 a na Slovensku 21. októbra 2021. Ďalšie pokračovanie, *[[Halloween Ends]]* bude mať premiéru  v Spojených štátoch 14. októbra 2022 a na Slovensku 13. októbra 2022.

## Obsadenie
* Jamie Lee Curtis
* Nick Castle
* Judy Greer
* Kyle Richards
* Andi Matichak
* Anthony Michael Hall
* Charles Cyphers
* Nancy Stephens

## Zdroj

Kategória:Hororové filmy USA
Diabolská hra (film)

**Jawbreaker** je americký film z roku 1999, ktorý napísal a režíroval Darren Stein. Vo filme hrajú v hlavných úlohách Rose McGowan, Rebecca Gayheart a Julie Benz. Film bol inšpirovaný filmom *Heathers* z roku 1988 a často sa s ním porovnáva, najmä dej, ktorý hovorí tiež o náhodnej vražde jednej kamarátky z partie. 

Film mal premiéru 19. februára 1999. Pre film bola zložená pieseň *"Yoo Hoo"* od skupiny Imperial Teen, ktorej videoklip pripomína dej filmu. Vo videoklipe si zahrala aj Rose McGowan. 

## Obsadenie

* Rose McGowan
* Judy Greer
* Rebecca Gayheart
* Charlotte Ayanna
* Julie Benz
* Pam Grier
* Carol Kane
* P.J.Soles
* Ethan Erickson
* Marilyn Manson

## Zdroj

Kategória:Filmy z 1999
Kategória:Filmy podľa názvu
Taylor Schillingová

**Taylor Jane Schillingová** (* 27. júl 1984, Boston, Massachusetts, USA) je americká herečka.

Preslávila ju rola Piper Chapmanovej v komediálnom dramatickom seriáli Netflixu, *[[Orange Is the New Black]]* (2013 – 2019), za ktorý získala nomináciu na Primetime Emmy Award pre najlepšiu komičku (Primetime Emmy Award for Outstanding Lead Actress in a Comedy Series) a dve nominácie na Zlatý glóbus: najlepší ženský herecký výkon v komediálnom/hudobnom seriáli a najlepší ženský herecký výkon v dramatickom seriáli. V roku 2007 debutovala vo filme *[[Dark Matter (film)|Dark Matter]]*. Stvárnila tiež zdravotnú sestru Veronicu Flanagan Callahan v dráme z lekárskeho prostredia stanice NBC, *[[Klinika Mercy]]* (2009 – 2010). Ďalej si zahrala vo filmoch: *[[Atlas Shrugged: Part I]]* (2011), *[[Šťastlivec]]* (*The Lucky One*; 2012), *[[Take Me (film)|Take Me]]* (2017) a *[[The Titan (film)|The Titan]]* (2018).

## Iné projekty

## Zdroj

Kategória:Filmové herečky USA
Kategória:Televízne herečky USA
Kategória:LGBT osobnosti USA
Kategória:Osobnosti z Bostonu (Massachusetts)
Démos

**Démos** () môže byť:

* v gréčtine ľud
* všetko obyvateľstvo určitého územia v antickom Grécku ako celok
* obyvateľstvo antického Grécka neprislúchajúce k aristokracii, t. j. rôznorodá vrstva slobodných obyvateľov
* plnoprávni občania v antickom Grécku, t. j. slobodní občania s občianskymi právami a prístupom do snemu
* najmä u Homéra územie, na ktorom žije ľud (národ)
* malá územná samosprávna jednotka antického gréckeho mestského štátu a jeho obyvateľov, pozri démos (územná jednotka)

## Referencie

## Pozri aj
* déma
* obec (Grécko)
Policajná brutalita

[náhľad|[Silueta ilustruje policajta, ako udiera muža.]]
**Policajná brutalita** je neprimerané, neopodstatnené alebo protizákonné použitie sily policajtom pri výkone povolania voči jednotlivcovi alebo viacerým osobám. Presné zadefinovanie tohto pojmu je problematické. Americký kriminológ Kenneth Peak uvádza, že občania za policajnú brutalitu pokladajú ako akty fyzického násilia, tak aj verbálne násilie (napr. rasistické verbálne útoky), pričom niektorí sa cítia brutalizovaní už samotnou prítomnosťou policajtov, ktorí pre nich predstavujú establišment (vládnucu vrstvu) a symbolizujú násilie vyvíjané na útlak iných. Americký kriminológ Kenneth Adams rozlišuje medzi použitím neprimeranej sily (*excessive force*) a policajnou brutalitou. Zatiaľ čo použitie neprimeranej sily môže byť len dôsledkom nesprávneho úsudku policajta, policajnú brutalitu charakterizuje prítomnosť krutého a surového zaobchádzania.

Policajti sú pri výkone svojho povolania zo zákona oprávnený použiť donucovacie prostriedky na prekonanie odporu zadržiavanej osoby, na odvrátenie útoku voči sebe alebo inej osobe alebo na zabránenie inému protiprávnemu konaniu. Policajti majú k dispozícii širokú škálu donucovacích prostriedkov – od hmatov, chvatov, úderov a kopov cez obušky, slzotvorné prostriedky, služobného psa až po použitie strelnej zbrane rôznej intenzity (úder, hrozba, varovný výstrel atď.). Platí, že výber donucovacieho prostriedku a intenzita jeho použitia musí byť zjavne primeraná nebezpečnosti útoku.

Policajná brutalita vo všeobecnosti predstavuje komplexný a zložitý spoločenský problém, ktorý je podmienený viacerými faktormi. Medzi najdôležitejšie príčiny sa spravidla pokladá pracovný stres spojený so sekundárnou, skupinovou socializáciou policajta, pričom určitú úlohu môžu zohrávať aj osobnostné črty policajta (napr. predsudky voči osobám inej farby pleti).

## Pozri aj
* policajná brutalita na Slovensku

## Referencie


Brutalita
Kategória:Násilie
Kategória:Porušovanie ľudských práv
Radovan Sloboda

Ing. **Radovan Sloboda** (* 27. máj 1966, Banská Bystrica) je slovenský politik, podnikateľ a športový manažér, od roku 2020 poslanec Národnej rady SR za politickú stranu Sloboda a Solidarita, je tiež členom rady Slovenského tenisového zväzu a predseda tenisového klubu Baseline Banská Bystrica.

## Životopis
Radovan Sloboda sa narodil v Tepliciach. Vyštudoval ekonomiku dopravy na Vysokej škole ekonomickej v Prahe. Po absolvovaní vysokej školy ostal v Prahe pracovať. Neskôr sa vrátil späť na Slovensko a začal aktívne podnikať. Problematike športu sa aktívne venuje od roku 1999, športové hnutie zastupuje v Národnej rade SR. Pôsobí aj ako člen Rady Slovenského tenisového zväzu a ako predseda tenisového klubu TC Baseline Banská Bystrica.

## Poslanec NR SR
Radovan Sloboda bol zvolený za poslanca Národnej rady Slovenskej republiky v parlamentných voľbách 2020 za stranu Sloboda a Solidarita z 19. miesta. Získal 1 863 preferenčných hlasov. V Národnej rade pôsobí ako podpredseda výboru pre vzdelanie, vedu, mládež a šport a je členom výboru na kontrolu činnosti SIS.

## Ocenenia
Radovan Sloboda je držiteľom viacerých ocenení za jeho dlhoročnú prácu pre slovenský šport. Ako nehrajúci kapitán je držiteľom troch extraligových medailí, za prínos pre rozvoj športu získal dvakrát cenu Mesta „športový kolektív mesta Banská Bystrica“, je držiteľ pamätnej medaile STZ za dlhodobú prácu v Slovenskom tenisovom zväze.

## Referencie

Kategória:Slovenskí politici
Kategória:Slovenskí podnikatelia
Kategória:Slovenskí športoví funkcionári
Kategória:Poslanci NR SR (2020 – 2023)
Kategória:Politici SaS
Kategória:Osobnosti z Banskej Bystrice
Ústav pre výchovu a vzdelávanie pracovníkov lesného a vodného hospodárstva SSR

náhľad|Logo organizácie
**Ústav pre výchovu a vzdelávanie pracovníkov lesného a vodného hospodárstva Slovenskej republiky** (ÚVVP LVH SR) bol založený v roku 1978 vo Zvolene za účelom zabezpečovať vzdelávanie a výchovu v sektore lesného hospodárstva. 

Hlavným poslaním ÚVVP LVH SR bolo od jeho vzniku zabezpečovať pre svojho zriaďovateľa (Ministerstvo lesného a vodného hospodárstva) prípravu mládeže na robotnícke povolania prostredníctvom lesníckych odborných učilíšť. Ústav sa sústredil aj na celoživotné vzdelávanie pracovníkov v odvetví lesného a vodného hospodárstva. Založenie ústavu reflektovalo na požiadavky, ktoré boli na lesné hospodárstvo v tom období kladené. V nasledujúcom období prešiel ústav výraznými organizačnými zmenami, ktoré odrážali spoločenské a ekonomické zmeny. Prvým veľkým medzníkom bolo, v deväťdesiatych rokoch minulého storočia, odčlenenie odborného školstva z pôsobnosti Ministerstva pôdohospodárstva, čím ústav prestal plniť funkciu metodicko-pedagogického centra pre oblasť lesníckych odborných učilíšť..

## Referencie

Kategória:Vzdelávanie na Slovensku
Kostol svätého Antona Pustovníka (Červený Kláštor)

**Kostol svätého Antona Pustovníka** v areáli Červeného kláštora je gotický rímskokatolícky kostol zo začiatku 14. storočia nachádzajúci sa v areáli kartuziánského kláštora severne od centra obce Červený Kláštor v tradičnom regióne Zamagurie v Prešovskom kraji na severovýchodnom Slovensku. Má priznaný štatút národnej kultúrnej pamiatky.

## Dejiny a charakteristika
Kostol bol postavený ako jednoloďová budova v gotickom slohu v dobe založenia kláštora na začiatku 14. storočia v roku 1319. Napriek viacerým reštauráciám kláštorného komplexu si kostol zachoval pôvodný ráz. Najvýznamnejšie zmeny siahajú do polovice 18. storočia, kedy bol kostol barokovo vyzdobený (vrátane štukovej a maliarskej výzdoby) a v budove boli inštalované oltáre.

Je súčasťou pamiatkovej zóny Kartuziánskeho kláštora v obci Červený Kláštor a je dominantou kláštorného komplexu. Na zoznam kultúrnych pamiatok bol kostol zapísaný 30. októbra 1963.

Kostol slúži ako múzejný objekt a nekonajú sa v ňom bohoslužby. Patrí pod Múzeum Červený Kláštor, ktoré bolo zriadené v roku 2009 a je zamerané priamo na históriu a duchovné posolstvo Kláštora kartuziánov v obci Červený Kláštor a v regióne Zamagurie. 

## Galéria

CervenyKllastor-dm200-04.jpg|Pohľad na južnú fasádu kostola
CervenyKllastor-dm200-05.jpg|Západná fasáda budovy
CervenyKllastor-dm200-03.jpg|Pohľad na kostolnú vežu a časť severnej fasády
Cervený Kláštor Monastery 9382.JPG|Pohľad na východnú fasádu kostola
Czerwony Klasztor P1.jpg|Z interiéru kostola
Kartuziánsky kláštor Pieniny (1).jpg|Hlavný barokový oltár
Červený Kláštor 17 Slovakia184.jpg|Detail okna


## Referencie

Kategória:Národné kultúrne pamiatky na Slovensku pred rokom 2002
Červený Kláštor
Červený Kláštor
Kategória:Gotické kostoly na Slovensku
Kategória:Kultúrne pamiatky v okrese Kežmarok
Kategória:Červený Kláštor
Kategória:Architektúra z 1319
Červený Kláštor
Nové Horizonty (časopis)

**Nové Horizonty** je časopis ktorý je zameraný na teológiu, kultúru a spoločnosť. Časopis vychádza štvrťročne. 

## Vznik časopisu
Časopis vznikol z iniciatívy prof. Jána Dudu v jeseni 2007. Vznikol z troch dôvodov:
* každoročne sa vracajú kňazi a laici zo štúdii v zahraničí, preto by bolo chybou, nevyužiť ich potenciál a skúsenosti.
* existuje „hlad“ po takomto type periodika, o náročnejšie a hlbšie čítanie má  záujem katolícka inteligencia
* redakcia sa snaží ideovo nadviazať na úspešnú generáciu katolíckych intelektuálov, ktorí zoskupovali okolo rektora kňazského seminára na Spišskej Kapitule – Františka Skyčáka (bolo založené aj občianske združenie s jeho názvom).

## Z históriie
Časopis začal vychádzať v januári 2008. Časopis má udelený imprimatur. Imprimatur udelil spišský diecézny biskup, Mons. František Tondra . Od začiatku vydávania až do do 30. júna 2009 ho vydávalo vydavateľstvo Lúč. Od 1. júla 2009 je vydavateľom *Klub priateľov Ferka Skyčáka*  . Časopis je distribuovaný vo farnostiach alebo v obchodoch Lúč  a SSV. Medzi ciele časopisu je lepšie sa zorientovať v aktuálnom teologickom a cirkevnom dianí. Redakcia by bola rada ak by sa sformovala okolo časopisu skupina katolíckych intelektuálov s kritickým pohľadom na svet, s kvalitným vzdelaním a láskou k Cirkvi. Cieľom je aj prispenie k budovaniu plodnej a zdravej katolíckej kultúry. Prianie je aj aby čím viac ľudí objavilo vo viere v Boha a v Katolíckej cirkvi ľudské i duchovné hodnoty postavené na Bohočloveku Ježišovi Kristovi, bez ktorých sa nezaobíde žiadna spoločnosť. Časopis chce príspevkami prispieť k formovaniu osobností, ktoré by vedeli reagovať na impulzy spoločenského a cirkevného diania. Tak ako konal František Skyčák, ml., učiteľ Ladislava Hanusa

## Redakcia
### Zodpovedný redaktor
* ThLic. Anton Ziolkovský, PhD.

### Redakčná rada
* prof. ThDr. ICLic. Ján Duda, PhD.
* prof. ThDr. František Trstenský, PhD.
* doc. ThDr. Branislav Kľuska, PhD
* ThDr. Martin Koleják, PhD.
* ThLic. Anton Ziolkovský, PhD.
* ThLic. Karol Lev Irrgang, PhD.
* Mgr. Lukáš Fejerčák

## Referencie

## Externé odkazy
* Nové Horizonty - časopis, oficiálne stránky 
* Archív vydaní časpisu v PDF formáte 

Kategória:Kresťanské časopisy
Kategória:Kresťanské periodiká
Kategória:Katolícka tlač
Kategória:Časopisy na Slovensku
Tribunál (časopis)

**Tribunál** bol odborný slovenský časopis zaoberajúci sa oblasťou katolíckeho kánonického a konfesného práva. Časopis založil mons. prof. Ján Duda, PhD., predseda Slovenskej spoločnosti kánonického práva, profesor kánonického práva, sudca tribunálu Spišskej diecézy. Časopis publikovala  Slovenská spoločnosť kánonického práva a vychádzal v rokoch 20022011 s církevnom schválením, spišského biskupa Františka Tondra a cenzora Alojza Frankovského.

## Referencie

## Pozri aj
* Zoznam katolíckych novín a časopisov

## Externé odkazy
* archív časopisu

Kategória:Kánonické právo
Kategória:Konfesné právo
Kategória:Kresťanské časopisy
Kategória:Katolícka tlač
Kategória:Časopisy v slovenskom jazyku
Kategória:Slovenské odborné časopisy
Ministerstvo investícií, regionálneho rozvoja a informatizácie Slovenskej republiky

**Ministerstvo investícií, regionálneho rozvoja a informatizácie Slovenskej republiky** (skratka **MIRRI SR**) je slovenské ministerstvo, zriadené k 1. júlu 2020 novelou 134/2020 Z. z. kompetenčného zákona, prijatou 14. mája 2020 počas vlády Igora Matoviča. Nahradilo bývalý Úrad podpredsedu vlády pre investície a informatizáciu Slovenskej republiky, pričom prebralo aj oblasť regionálneho rozvoja, ktorá predtým spadala pod Ministerstvo pôdohospodárstva, ako aj niektoré kompetencie, ktoré predtým spadali pod Ministerstvo financií a Úrad vlády.

Súčasným ministrom je Samuel Migaľ (nom. SMER – SD), ktorého do funkcie 19. marca 2025 vymenoval prezident Peter Pellegrini.

Od roku 2022 ministerstvo sídli v budove Tower 115 na Pribinovej ulici v štvrti Eurovea City.

## Vedenie ministerstva

### Úrad podpredsedu vlády pre investície a informatizáciu Slovenskej republiky
* Ľubomír Vážny, SMER – SD, 2012 – 2016 (vtedy len kancelária podpredsedu vlády Slovenskej republiky pre investície na Úrade vlády Slovenskej republiky)
* Peter Pellegrini, SMER – SD, 2016 – 2018
* Richard Raši, SMER – SD, 2018 – 2020
* Veronika Remišová, ZA ĽUDÍ, 2020 – 2020

### Ministerstvo investícií, regionálneho rozvoja a informatizácie Slovenskej republiky
* Veronika Remišová, ZA ĽUDÍ, 2020 – 2023
* Peter Balík, nestranník, 2023
* Richard Raši, HLAS – SD, od 2023 – 2025
* Samuel Migaľ, nominant SMER – SD, od 2025

## Referencie

## Externé odkazy
* Oficiálna stránka
* Štatút (PDF, 548 kB)


Investícií, regionálneho rozvoja a informatizácie
Cocio

náhľad|Cocio
náhľad|100px|Fľaša Cocio Classic

**Cocio** je čokoládový nápoj vyrábaný v Esbjergu v Dánsku. Značku Cocio založil v roku 1951 Anker Pallesen. Predáva sa aj vo Švédsku, kde ponúkajú príchute Cocio Classic a Cocio Dark.

## Príchute v Dánsku
* Cocio Classic
* Cocio Økologisk
* Cocio Light
* Cocio Mørk
* Cocio Chokokaffe
* Congo

V roku 2008 vyrábala nórska spoločnosť Diplom-Is nanuk s príchuťou Cocio.

## Referencie

* 

## Iné projekty

## Externé odkazy
* Oficiálna webstránka

Kategória:Nealkoholické nápoje‎
Kategória:Dánska kuchyňa
Ristet hotdog

náhľad|Ristet hotdog
náhľad|Vegetariánsky ristet hotdog
**Ristet hotdog** (dán. *ristet pølse*) je dánske jedlo rýchleho občerstvenia, predávané väčšinou v hotdogových stánkoch (*pølsevøgn*). Skladá sa z nožom rozrezaného rožka plného klasickou pečenou bravčovou klobásou s kečupom, horčicou, remuládou, opečenou cibuľou, čerstvou cibuľou a nakladanými uhorkami. Často sa podáva spolu s Cociom.

## Referencie

## Externé odkazy
* Recept na ristet hotdog (po dánsky)

Kategória:Dánska kuchyňa
Remuláda

náhľad|Remuláda
**Remuláda** (franc. *rémoulade*) je majonézová omáčka vo francúzskej kuchyni. Omáčka sa tradične skladá z nakladaných uhoriek, kapary, petržlenu, jarnej cibuľky, cesnaku, olivového oleja, koreneného octu, horčice a sardely .

Remuláda sa podáva k mäsovým pokrmom, rôsolom, obaľovaným rybám, morským plodom a vareným vajciam. Používa sa tiež v hotdogoch a sendvičoch namiesto masla alebo margarínu.

## Literatúra
* 
* GORYS, Erhard. *Das neue Küchenlexikon. Von Aachener Printen bis Zwischenrippenstück.* 11. vydanie. dtv 36245, Frankfurt am Main 2007, .
* Richard Hering, F. Jürgen Herrmann (Hrsg.): *Herings Lexikon der Küche.* International anerkanntes Nachschlagewerk für die moderne und klassische Küche. 24., pokročilé vydanie. Fachbuchverlag Pfanneberg, Haan-Gruiten 2009 (Erstausgabe 1907), .

## Referencie

## Zdroj
*

Kategória:Omáčky
Kategória:Francúzska kuchyňa
Premuda

náhľad|Kostol sv. Jakova na Premude
**Premuda** je ostrov v Jadranskom mori. Je súčasťou Chorvátska, leží v Zadarskej župe a spadá pod opčinu mesta Zadar. Ostrov je najzápadnejším väčším ostrovom Zadarského súostrovia. Nachádza sa tu len jedna obývaná dedina Premuda, v ktorej trvalo trvalo žije 64 obyvateľov. Najvyšším vrcholom na ostrove je kopec Vrh vysoký 88 m. 

Premuda je súčasťou Zadarského súostrovia. Väčšími obývanými susednými ostrovmi sú Silba, Olib a Ist. Okolo Premudy sa nachádzajú ostrovčeky Lutrošnjak, Kamenjak, Bračići, Plitka Sika, Hrid Masarine a Hripa. Na ostrove je viacero malých zátok (Nozdre, Kalani bok, Loza, Drivena uvala, Prisika, Kalpić, Pastirski bok, Prislih, Dobra uvala, Letnja uvala, Smokvica, Široka uvala, Pečena uvala, Zaporat, Uvala Premuda, Luka Krijal). 

Na ostrove rastú prevažne olivovníky a dub cezmínový. Miestni obyvatelia sa živia rybárčením a turizmom. Vrcholom ostrova vedie chodník pomedzi staré záhrady, ktoré sú obohnané kamennými múrmi.

Na Premude sa nachádzajú dva kostoly, pri cintoríne Cirjak a na vrchole ostrova v obci kostol Sv. Jakova. Okrem nich tu je pošta, ambulancia, vyhliadka, budova školy s ihriskom, dva malé obchody a reštaurácia. Neďaleko ostrova je potopený vrak rakúsko-uhorskej vojnovej lode Szent István. Dopravné spojenie zabezpečujú trajekty z miest Mali Lošinj a Zadar.

Kategória:Ostrovy Chorvátska
Kategória:Ostrovy Jadranského mora
Fortuna liga 2020/2021

**Fortuna liga 2020/2021** bol 28. ročník najvyššej futbalovej súťaže na Slovensku. Titul obhajoval ŠK Slovan Bratislava.

## Základná časť

### Tabuľka

Tabuľka je kompletná.

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body

V prípade rovnosti bodov v tabuľke rozhodujú v nasledovnom poradí: 1) Body zo vzájomných zápasov daných tímov; 2) Skóre zo vzájomných zápasov daných tímov; 3) Góly strelené na ihrisku súpera vo vzájomných zápasoch daných tímov; 4) Play-off.

### Zápasy

Tabuľka zápasov je kompletná.

## Nadstavbová časť
### Skupina o titul

#### Tabuľka

Tabuľka je kompletná..

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body

V prípade rovnosti bodov v tabuľke rozhodujú v nasledovnom poradí: 1) Body zo vzájomných zápasov daných tímov; 2) Skóre zo vzájomných zápasov daných tímov; 3) Góly strelené na ihrisku súpera vo vzájomných zápasoch daných tímov; 4) Play-off.

#### Zápasy

Tabuľka zápasov je kompletná.

### Skupina o udržanie

#### Tabuľka

Tabuľka je kompletná.

**#** - pozícia; **Z** - zápasy; **V** - výhry; **R** - remízy; **P** - prehry; **G** - skóre; **+/-** - rozdiel skóre; **B** - body

V prípade rovnosti bodov v tabuľke rozhodujú v nasledovnom poradí: 1) Body zo vzájomných zápasov daných tímov; 2) Skóre zo vzájomných zápasov daných tímov; 3) Góly strelené na ihrisku súpera vo vzájomných zápasoch daných tímov; 4) Play-off.

#### Zápasy

Tabuľka zápasov je kompletná.

## Baráže

### Baráž o Európsku konferenčnú ligu UEFA
Ak by v slovenskom pohári zvíťazil niekto mimo prvých troch tímov najvyššej súťaže, zabezpečil by si miestenku v 2. predkole Európskej konferenčnej ligy UEFA. Keďže 19. mája zvíťazil v slovenskom pohári ŠK Slovan Bratislava, ktorý sa v lige umiestnil na 1. mieste, miestenku v 2. predkole získal tím, ktorý sa umiestnil v lige na 2. mieste. O zvyšnú miestenku do 1. predkola bojovali štyri tímy v baráži. Štvrtý tím tabuľky sa stretol so siedmym tímom, piaty sa stretol so šiestym. Výhodu domáceho prostredia mal vždy tím, ktorý sa v tabuľke umiestnil vyššie. 

Do finále postúpili po zdolaní svojich súperov MŠK Žilina a FC ViOn Zlaté Moravce – Vráble. Postup do 1. predkola Európskej konferenčnej ligy UEFA si vybojoval MŠK Žilina. 

#### Semifinále

----

#### Finále

### Baráž o udržanie
Tím, ktorý sa umiestnil na 11. mieste tabuľky v skupine o udržanie sa v dvojzápase stretol s druhým tímom 2. ligy. Víťaz dvojzápasu si v budúcej sezóne zahral najvyššiu súťaž, kým porazený odohral nasledujúcu sezónu v druhej lige.

V celkovom skóre 3–2 sa zachránila v súťaži FK Senica.

----

## Štatistiky hráčov

### Góly

### Asistencie

### Čisté kontá

### Hetriky

## Externé odkazy
* Oficiálna stránka slovenskej Fortuna ligy
* Priame prenosy Fortuna ligy na fortunaliga.tv
* Fortuna liga na Huste.tv

Kategória:Futbal v 2020
Kategória:Futbal v 2021
Kategória:Najvyššia futbalová súťaž na Slovensku
Conchata Ferrellová

**Conchata Ferrellová** (; * 28. marec 1943, Loudendale, Západná Virgínia, USA - † 12. október 2020, Sherman Oaks, Kalifornia, USA) bola americká herečka. Napriek tomu, že si zahrala stále roly v piatich televíznych sitkomoch, najviac ju preslávila úloha gazdinej Berty v dvanástich sériách seriálu *[[Dva a pol chlapa]]*. Za toto stvárnenie získala dve nominácie na Primetime Emmy Award v kategórii Najlepšia herečka vo vedľajšej úlohe komediálneho seriálu (v rokoch 2005 a 2007). Predtým zaznamenala nomináciu v kategórii Najlepšia herečka vo vedľajšej úlohe dramatického seriálu za účinkovanie v seriáli *[[L.A. Law]]* (1992).

## Osobný život
Ferrellová sa v roku 1986 vydala za Arnieho Andersona. Má dcéru Samanthu (* ca. 1982) a dve nevlastné dcéry (* ca. 1976 a ca. 1979).

Ferrellová zomrela dňa 12. októbra 2020 po komplikáciách spôsobených zlyhaním srdca vo veku 77 rokov.

## Referencie

*

Kategória:Filmové herečky USA
Kategória:Divadelné herečky USA
Kategória:Televízne herečky USA
Kategória:Držitelia Drama Desk
Kategória:Osobnosti zo Západnej Virgínie
Rock a Doodle alebo kohút Kikirík

**Rock a Doodle alebo kohút Kikirík** alebo **Rock a kohút** (orig. *Rock-a-Doodle*) je hraný/animovaný/hudobný/komédialny/dobrodružný film z roku 1991, ktorý bol produkovaný spoločnosťami Sullivan Bluth Studios a Goldcrest Films. Je voľne založený na komédii Edmonda Rostanda s názvom *[[Chantecler (hra)|Chantecler]]*. *Rock a Doodle alebo kohút Kikirík* bol režírovaný Donom Bluthom a napísaný Davidom N. Weissom. Originálne hlasové obsadenie filmu obsahuje Glena Campbella, Christophera Plummera, Phila Harrisa (vo filmovej roli pred dôchodkom a smrťou), Charlesa Nelsona Reillyho, Sorrella Bookea, Sandy Duncanovú, Eddieho Deezena, Ellena Greenea a Tobyho Scotta Gangera v jeho filmovom debute. Film vyšiel 2. augusta 1991 v Spojenom kráľovstve a 3. apríla 1992 v USA a Kanade.

## Dej

Film rozpráva príbeh antropomorfného kohúta Kikiríka, ktorý žije na farme a kikiríka každý deň, aby vyšlo slnko. Avšak, keď opustí farmu aby sa stal rockovou hviezdou v meste, potom, ako ho podviedol Soví kráľ, ktorý nenávidí slnečné žiarenie, aby si myslel, že jeho kikiríkanie neprivoláva slnko. Bez Kikiríka stále prší a to spôsobuje masívne povodne v celej krajine. Soví kráľ a jeho stúpenci prevziali počas temnoty kontrolu a plánujú zjesť všetky zvieratá na dvore. Kikiríkovi kamaráti z farmy, spolu s Edmondom, mladým chlapcom, ktorý bol premenený Sovím kráľom na mačiatko, sa vydajú na misiu zachrániť Kikiríka, aby vyšlo slnko a zachránili krajinu, kým nebude neskoro.

## Dabing

*Ostatné postavy nahovorili: Bronislav Križan, Dušan Blaškovič, Monika Haasová, Maroš Tvarožek, Jozef Domonkoš a iní
### Technický štáb
*Produkcia: Peter Vlach, Pavel Gubčo
*Dialógy: Viera Zacková
*Réžia slovenského znenia: Bohumil Martinák
*Vyrobilo: Štúdio Dimas pre Intersonic v roku 1993

## Referencie

*

## Externé odkazy
* 

Kategória:Kreslené filmy
Kategória:Filmy z 1991
Kategória:Hudobné filmy
Kategória:Filmy podľa názvu
Bratislavský downtown

**Bratislavský downtown**, označovaný aj ako „*nové centrum Bratislavy*“ je názov používaný pre novú vznikajúcu mestskú štvrť v Bratislave, ktorá je z veľkej časti tvorená obytnými a kancelárskymi výškovými budovami a historickými pamiatkami industriálnej minulosti tejto časti Bratislavy. Štvrť sa nachádza sa pri nábreží Dunaja, na pomedzí mestských častí Staré Mesto, Ružinov a Petržalka. Nachádza sa tu väčšina budov s výškou nad 100 metrov v Bratislave.

Celá oblasť bola ešte na začiatku 20. storočia dôležitou priemyselnou oblasťou mesta. Sídlili tu firmy Kablo, Klinger aj významná rafinéria minerálnych olejov Apollo, ktorá bola v roku 1944 počas Druhej svetovej vojny zbombardovaná spojeneckými vojskami. Po tejto rafinérii dostal svoje pomenovanie aj Most Apollo, ktorý sa nachádza v tesnej blízkosti tejto štvrte. Napriek výstavbe nových výškových budov a zbúraniu mnohých priemyselných budov, zostali zachované dôležité historické pamiatky ako Sklad č. 7, posledné zachované budovy rafinérie Apollo (Jurkovičova tepláreň a budova Design factory) či Cvernovka.

## Zoznam projektov a budov v oblasti

Zoznam developerských projektov a pôvodných budov v oblasti:

400px|thumbail|center

* V oblasti momentálne prebieha viacero developerských projektov, ktoré realizujú najmä spoločnosti JTRE, Alto Real Estate, Penta Real Estate, HB Reavis a YIT Slovakia.

### Galéria budov

Súbor:Panorama of Bratislava.jpg|Výstavba downtownu, 2019
Súbor:Budova ASP.jpg|Sídlo poisťovne Allianz
Súbor:Eurovea 8.jpg|Sklad č. 7 – národná kultúrna pamiatka
Súbor:Bratislava Eurovea MYSELF 2014 - panoramio.jpg|Eurovea – vchod do nákupného centra
Súbor:Ministerstvo vnútra SR.jpg|Sídlo Ministerstva vnútra
Súbor:Panorama City Bratislava 05.jpg|Panorama Towers, február 2016
Súbor:Sky Park Bratislava.jpg|Sky Park, 2021
Súbor:Autobusova stanica Mlynske Nivy.jpg|Výstavba Stanice Nivy, apríl 2019
Súbor:Nivy Tower.jpg|Nivy Tower z Košickej, október 2019
Súbor:Bratislava10Slovakia120.JPG|Tower 115, jún 2010
Súbor:Twin City - Bratislava Slovakia.jpg|Twin City bez Twin City Tower
Súbor:Twin city Btarislava.jpg|Twin City Tower v októbri 2019
Súbor:Hi-rise building, Bratislava.jpg|VÚB centrála, rok 2000
Súbor:Pradiareň 1900.jpg|Pradiareň 1900


### Ďalšie projekty

* výstavba novej električkovej trate, ktorá má viesť od Šafárikovho námestia, v blízkosti Eurovei, cez Košickú a Dulovo námestie k saleziánskemu kostolu na Miletičovej ulici.
* nový most pre peších cez Dunaj medzi Euroveou a Lidom

## Poznámky



## Referencie

Kategória:Staré Mesto (Bratislava)
Kategória:Ružinov
Kategória:Petržalka
Kategória:Stavby v Bratislave
Downtown
OpenGL ES

**[[OpenGL]] ES** (z anglického **OpenGL for Embedded Systems**) je časť OpenGL rozhrania (API) pre počítačové vykresľovanie 2D a 3D grafiky pre použitie vo video hrách, typicky akcelerovaných za pomoci GPU. Je určený pre malé, vstavané systémy, ako smartfóny, tablety, herné konzoly a osobné plánovače.

Toto API je použiteľné v mnohých počítačových jazykoch a na viacerých platformách. Nepredstavuje ekvivalent k OpenGL API ako GLUT alebo GLU pre OpenGL ES. OpenGL ES je spravované neziskovým technologickým konzorciom Khronos Group.

## Verzie
Existuje niekoľko verzií špecifikácií OpenGL ES. OpenGL ES 1.0 je postavené na roveň špecifikácie OpenGL 1.3, OpenGL ES 1.1 je definované vzťahom ku špecifikácii OpenGL 1.5 a OpenGL ES 2.0 je definované relatívne ku špecifikácii OpenGL 2.0. Tým je myslené, že napríklad nejaká aplikácia napísaná pre Open GL ES 1.0 môže byť ľahko prenesená na desktopovú OpenGL 1.3. OpenGL ES je zjednodušená verzia tohto API, a obrátený postup môže a nemusí byť úspešný, v závislosti od použitých rysoch API.

Rozdiely vo verziách OpenGL a OpenGL ES sú potom napríklad v podpore pohyblivej rádovej čiarky, kedy OpenGL ES podporuje len pevnú rádovou čiarku (celé čísla).

## Zdroj
* 

Kategória:OpenGL
Kategória:Programové knižnice
Kategória:Počítačová grafika
Kategória:Počítačová 3D grafika
Sagatka

**Sagatka** () je vrch v severovýchodnej časti Turzovskej vrchoviny a najvyšší vrch podcelku Predné vrchy.

## Polohopis
Masív Sagatky tvorí výbežok v najsevernejšej časti Predných vrchov, ktorý priamo susedí na severe a východe s Kornickou brázdou a na západe so Zadnými vrchmi. Vrchol leží v katastrálnom území obce Raková, asi  severne od centra obce, nad miestnou časťou *Korcháň*. 

Západné svahy odvodňujú prítoky potoka Trstená, východné svahy prítoky Milošovského potoka.

## Turistika
Vrcholom Sagatky nevedie značkovaný chodník.  Červene značená trasa z Makova vedie cez osadu *Korcháňovci*, obchádza vrchol severovýchodne a pokračuje južným smerom po hrebeni Predných vrchov do centra Rakovej. Prístup na vrchol je buď z tejto značenej trasy z osady *Bzdivonka* alebo odbočením z hlavnej cesty v osade *Mičkové* po neznačenej lesnej ceste.

## Referencie

## Pozri aj
* Predné vrchy
* Turzovská vrchovina
* Zoznam vrcholov v Turzovskej vrchovine
* Geomorfologické členenie Slovenska

Kategória:Vrchy v Turzovskej vrchovine
Kategória:Vrchy v okrese Čadca
Kategória:Raková (okres Čadca)
Kategória:Vrchy pod 1000 metrov na Slovensku
Železničná zastávka Krupina predmestie

**Železničná zastávka Krupina predmestie**, je železničná zastávka v meste Krupina. Obsluhuje ju trať Zvolen - Šahy - Čata a leží v 32,150 km, medzi stanicami Sása-Pliešovce a Krupina. Trať nie je elektrifikovaná. Smerom od Pliešovec sa pred zastávkou prechádza cez železničný tunel *Pod Vlčokom*.   Má 1 dopravnú koľaj. Do roku 2003 mala železničná zastávka svoju vlastnú budovu, kde mala aj čakáreň pre cestujúcich. Po skončení prevádzky trate, bola stanica odstránená a po obnovení trate v roku 2019, má zastávka vlastnú striešku. Sídlo prednostu je v Železničnej stanici Šahy. Je elektricky osvetlená. 

## Referencie

Krupina predmestie
Kategória:Doprava v okrese Krupina
Kategória:Krupina
Kategória:Stavby v okrese Krupina